Livingstona turako

Livingstona turako (Tauraco livingstonii) estas specio de turakoj, grupo de afrikaj membroj de la familio de Musofagedoj, kiu nomiĝis laŭ Charles Livingstone, frato de David Livingstone.

Ĝi estas distribuata tra la subtropikaj malaltebenaĵoj de sudorienta Afriko. Ĝi havas izolan populacion en Burundo, kaj krome troviĝas de suda Tanzanio ĝis orienta kaj suda Malavio, orienta Zimbabvo, vaste en Mozambiko kaj laŭlonge de la subtropika marbordo de Sud-Afriko.

Laŭ aspekto kaj konduto ĝi havas multon komune kun la Knysna turako de Sudafriko, kaj la Ŝaloŭa turako, kiu anstataŭigas ĝin sur la altebenaĵaj regionoj okcidente de ĝia teritorio.

Ĝia plumaro estas ĝenerale verda, pli helverda en kapo kaj kolo, kaj kun nuancoj malhelbluaj kaj brunecaj en flugiloj, dum la vosto estas bluverda. La piedoj estas grizaj, la beko oranĝruĝa, kaj la erekta kresto helverda kun longaj plumoj en kapoverto kun blankaj pinto, pli mallongaj ĝis la nuko ankaŭ kun blankaj bordoj. La irisoj estas malhelbrunaj kun ruĝaj okulringoj. Specifa trajto estas du blankaj strioj, unu el bekobazo ĝis super la okulo, kaj unu sub la okulo direkte al la vango. Inter ili estas nigra areeto. 

Bildaro

Referencoj

 Birds of Africa South of the Sahara de Ian Sinclair kaj Peter Ryan 

Eksteraj ligiloj


Kategorio:Musofagedoj
Kategorio:Birdoj de Afriko